**OM arviomuistio kuluttajaluottojen markkinoinnista VN/2281/2019**

Oikeusministeriö (OM) on pyytänyt Kaupan liitolta lausuntoa otsikkoasiassa.

Kaupan liitto yhtyy EK:n asiasta jättämään lausuntoon. Kaupan liitto ei kannata yleisen tai tiettyihin markkinointikanaviin kohdistuvan markkinointikiellon säätämistä pikaluottojen osalta.

Muistiossa kuvatut ongelmat ja siinä esitetty sääntelytarve liittyvät pikaluottoihin. Kaupan liitto korostaa, että asiaa arvioitaessa ja mahdollisessa sääntelyssä tuleekin erotella korkeakorkoiset pikaluotot ja muut kuluttajaluotot, joita ovat vaikkapa autokaupan yhteydessä tarjottavat rahoitusratkaisut. Kaupan alalla käytetyt tavaroiden kauppaan sidonnaiset kuluttajaluotot ja rahoitusratkaisut eivät rinnastu pikaluottoihin markkinointitavoiltaan, eikä niillä ole vastaavaa yhteyttä kuluttajien velkaantumiseen. Luotonsaannin menettelyn vaikeuttaminen tai monimutkaistaminen ei ole perusteltua näissä tilanteissa.

Kunnioittavasti

Kaupan liitto ry

Mari Kiviniemi

Toimitusjohtaja